**งานตรวจสอบสภาพทั่วไปของรถยนต์**

**1. ห้องเครื่องยนต์ (เครื่องยนต์ดับ)**

มีรายละเอียดต้องทำการตรวจเช็คดังต่อไปนี้

1.1 ระดับน้ำหล่อเย็น

ตรวจเช็คระดับของน้ำหล่อเย็น โดยการมองผ่านเข้าไปในถังพักน้ำหล่อเย็น ถ้าระดับอยู่ใกล้ตำแหน่ง LOW ให้เติมน้ำไปจนถึงระดับ FULL

****

1.2 ระดับน้ำยาล้างกระจก

ตรวจเช็คโดยการมองระดับน้ำยาล้างกระจกที่กระปุกน้ำยาล้างกระจก ถ้าต่ำให้เติมน้ำยา

ล้างกระจกให้เต็ม



1.3 ระดับน้ำมันเครื่อง

ดึงก้านวัดน้ำมันเครื่องออกมา และเช็ดให้สะอาด แล้วสอดกลับเข้าไปใหม่ และดึงออกมา

อีกครั้ง แล้วตรวจสอบระดับ ถ้าต่ำ เติมให้ได้ระดับ ด้วยน้ำมันเครื่องที่มีคุณสมบัติเฉพาะตาม

กำหนดของเครื่องยนต์



1.4 ระดับน้ำมันเพาเวอร์

ตรวจเช็คระดับน้ำมันเพาเวอร์ที่อยู่ในระดับร้อน (HOT LEVEL) ของถังด้วยก้านวัด ถ้าน้ำมันเพาเวอร์ต่ำเกินไป ให้เติมน้ำมันที่มีคุณสมบัติเฉพาะสำหรับพวงมาลัยเพาเวอร์ให้ระดับที่กำหนด



1.5 น้ำมันเบรก และน้ำมันคลัตช์รถยนต์ก่อนการใช้งาน

ตรวจเช็คโดยการมองน้ำมัน ต้องอยู่ในระดับ MAX ถ้าต่ำกว่า ตรวจเช็คการรั่วเป็นอันดับแรก

ถ้าไม่พบการรั่ว เติมน้ำมันเพิ่มให้ถึงระดับ MAX



1.6 ขั้วแบตเตอรี่

ตรวจเช็คแคล้มป์ยึดขั้วแบตเตอรี่ จะต้องต่อยึดไว้อย่างถูกต้อง และแน่นหนา

****

**2. ห้องเครื่องยนต์ (เครื่องยนต์ทำงาน)**

2.1 สภาพเครื่องยนต์ (เย็น และร้อน)

ตรวจเช็คสภาพการทำงานได้นิ่มนวลขณะกำลังอุ่นเครื่องอยู่ (วินิจฉัยโดยสอดคล้องกับสภาพรอบเดินเบา รอบเดินเบาสูงสุด เสียงผิดปกติ การสั่นของเครื่องยนต์ เดินเบาไม่เรียบฯลฯ) ถ้าจำเป็นแก้ไขให้ถูกต้องด้วยคำแนะนำที่มีไว้ในคู่มือการซ่อม



2.2 ตรวจเช็คการรั่วของน้ำมันเชื้อเพลิง น้ำมันเครื่อง น้ำหล่อเย็น และน้ำมันเบรก

ตรวจหาการรั่วของเชื้อเพลิง น้ำมันเครื่อง น้ำหล่อเย็น หรือน้ำมันเบรก ถ้าพบการรั่ว

ตรวจเช็คหาสาเหตุและแก้ไขตามความจำเป็น



2.3 ระบบไอเสีย

ตรวจเช็คโดยการมองหาการรั่ว จากการชำรุดของท่อไอเสีย หรือหม้อพักท่อไอเสียและต้อง

แน่ใจว่า ถูกติดตั้งไว้อย่างถูกต้อง



2.4 นัตล้อ

เพื่อให้แน่ใจว่านัตล้อของล้อทั้งหมดถูกขันตามค่ากำหนดแรงขัน

ค่าแรงขัน : 1,050 กก. – ซม.(75 ฟุต – ปอนด์)



2.5 ยาง

ตรวจเช็คโดยการมองการชำรุด และปรับแรงดันภายในยาง และรวมทั้งยางอะไหล่ให้ถูกต้องเหมาะสม ตามค่ากำหนดของน้ำหนักบรรทุก

****